text: 
  Boksen er et resultat af et af rockhistoriens mest ambitiøse 
  plade-projekter: Den rummer den komplette række af originale 
  indspilninger fra Elvis' produktion i 50'erne
  
  Flere års omhyggeligt arbejde med at opsøge og nænsomt restaurere 
  kendte og ukendte gamle masterbånd ligger bag.
  
  Det udmunder sig her i fem CD'er med ikke mindre end 140 numre 
  indpakket med en 48 siders booklet med over 100 sjældne Elvis-fotos, 
  en Elvis-discografi, en komplet fortegnelse over alle de 
  studie-optagelser, han var med i i 50'erne, noter og biografier  -  
  et forrygende flot boks-sæt !
  
  Og tillige er dette den mest vellydende og troværdige digitalisering 
  af gamle optagelser, vi har hørt. Et rent 13-tal for dette værdifulde
   arbejde for eftertiden.
  
  Sættet rummer blandt mange andre godbidder den første, sensationelle 
  optagelse på vinyl, som Elvis indspillede i Sun Records studiet.
  
  Indspilningen dukkede først op i 1988 hos en af Elvis' 
  klassekammerater.
  
  Blandt sjældenhederne er også hele 14 optagelser, som netop nu er 
  dukket frem af støvet og her for første gang nogensinde udgives på 
  plade  -  til begejstring og fryd for alverdens Elvis-fans.
  
  
  
  